# Blízky východ

Najbežnejšia definícia Blízkeho východu
**Blízky východ** (okrem politiky, najmä v kultúrnom, či archeologickom kontexte, aj: **Predný východ**, či menej často **Predný Orient**; po anglicky *Near East*, po nemecky *Naher Osten/Nahost/Vorderer Orient*) je nejasne vymedzený zemepisný termín. Najčastejšie sa ním myslí juhozápadná Ázia (bez Zakaukazska, Afganistanu a Pakistanu) a Egypt, podrobný prehľad definícií pozri nižšie.

## Definície

Blízky východ/Predný východ/Predný Orient je v literatúre (a pod.) definovaný napríklad nasledujúco:

* voľne: juhozápadná Ázia
* juhozápadná Ázia (bez Cypru, Zakaukazska, Kaukazu, Sinaja, Afganistanu a Pakistanu)
* juhozápadná Ázia (vrátane Cypru, bez Zakaukazska, Kaukazu, Afganistanu a Pakistanu) + Egypt a Sudán a prípadne aj južný Afganistan; v minulosti aj označenie častí Osmanskej ríše v čase jej najväčšieho rozkvetu v tomto priestore
* juhozápadná Ázia (bez Zakaukazska, Kaukazu, Afganistanu a Pakistanu) + Egypt a Núbia
* juhozápadná Ázia (bez Zakaukazska, Kaukazu, Afganistanu, Pakistanu, vrátane alebo bez Cypru) + Egypt (prípadne plus Sudán) + európska časť Turecka, podľa niektorých definícií bez Iránu
* juhozápadná Ázia (bez Zakaukazska, Kaukazu, Afganistanu, Pakistanu, Cypru) bez Iránu + prípadne aj Egypt a Sudán
* časť Ázie a Afriky, ktorá bývala súčasťou Osmanskej ríše, t.j. juhozápadná Ázia (vrátane Afganistanu, bez Cypru, Zakaukazska, Kaukazu, Pakistanu) + Egypt; od 2. sv. vojny sa rovnaké územie označuje aj ako Stredný východ
* nejasne definované označenie pre mimoeurópske krajiny pri východnom Stredomorí; konkrétnejšie: pôvodne označenie pre krajiny Osmanskej ríše, dnes spravidla arabské štáty Prednej Ázie a Izrael plus často aj Turecko, Egypt a Irán
* severovýchodná Afrika, juhozápadná Ázia a niekedy aj Balkánsky polostrov; pôvodne označenie územia približne zodpovedajúceho Osmanskej ríši
* krajiny východného Stredomoria, niekedy aj krajiny Balkánskeho polostrova, [ostatnej] juhozápadnej Ázie alebo severnej Afriky
* ázijská časť dnešného Turecka (Malá Ázia), ostatné ázijské pobrežné štáty Stredozemného mora, Irak, Gruzínsko, Arménsko
* na zač. 20. stor. Turecko, ostatné ázijské pobrežné štáty Stredozemného mora a Egypt, neskôr Stredný východ
* pôvodne: „územie Osmanskej ríše (územie dnešného Turecka, Izraela, Sýrie a Jordánska)“
* podľa US Department of State:
	+ súčasná definícia: juhozápadná Ázia (bez Zakaukazska, Kaukazu, Afganistanu, Pakistanu) okrem Turecka+ všetky severoafrické pobrežné štáty až po (vrátane) Západnú Saharu
	+ definícia z roku 1958: Egypt, štáty ázijského pobrežia Stredozemného mora okrem Turecka, Irak a Arabský polostrov okrem Jemenu a Ománu
* podľa FAO:
	+ juhozápadná Ázia (bez Zakaukazska, Kaukazu, vrátane Pakistanu, Afganistanu a Cypru) + európska časť Turecka a Malta + všetky krajiny severného pobrežia Afriky až po (vrátane) Mauritániu, ako aj Sudán, Somálsko a Džibutsko + Turkménsko, Tadžikistan, Turkménsko, Kirgizsko (podobný je termín Širší Stredný východ)
	+ juhozápadná Ázia (bez Zakaukazska, Kaukazu, Pakistanu, vrátane Afganistanu a Cypru) + európska časť Turecka
* podľa Library of Congress: juhozápadná Ázia (vrátane(!) Zakaukazska, Kaukazu, Afganistanu a Cypru, bez Pakistanu) + európska časť Turecka + všetky severoafrické pobrežné štáty až po Maroko + Kazachstan, Kirgizsko, Tadžikistan, Uzbekistan

## Časti

Územie možno zhruba rozdeliť na tieto historické a zemepisné podoblasti (v závislosti od konkrétnej definície Blízkeho východu jednotlivé podoblasti odpadajú):

* Anatólia (Malá Ázia)
* Levanta (sýrsko-palestínska oblasť) - dnešný Izrael, Palestína, Jordánsko, Sýria, Libanon
* Arabský polostrov - dnešný Kuvajt, Saudská Arábia, Bahrajn, Spojené arabské emiráty, Katar, Omán, Jemen
* Mezopotámia - dnešný Irak (a východná Sýria)
* Perzia - dnešný Irán
* Egypt a Sudán
* menej často aj niektoré z týchto oblastí:
	+ európske Turecko
	+ Cyprus
	+ Balkánsky polostrov
	+ Zakaukazsko
	+ Afganistan, Pakistan
	+ Stredná Ázia
	+ (ostatná) arabská severná Afrika

Egypt, prípadne aj Sudán sa za súčasť Blízkeho východu zvykne považovať kvôli významným interakcií s ostatnými štátmi Blízkeho východu počas dejín ľudstva.

## Referencie

## Ďalšia literatúra

* DURMAN, Karel. *Blízký východ ve světové politice 1918 – 1959*. Vyd. I. Praha : Nakladatelství politické literatury, 1966. 516 s.

## Pozri aj

* Stredný východ
* Predná Ázia
* Juhozápadná Ázia

## Externé odkazy

* Blizky Vychod portal česko-slovenský portál venovaný krajinám Blízkeho východu